Radžangas

Radžangas () – upė Malaizijoje, Borneo salos šiaurės vakaruose, Saravako valstijoje. Prasideda Irano kalnuose salos centrinėje dalyje, aukštupyje vadinama Batang Balui. Teka į vakarus kalvotomis, džiunglėmis apaugusiomis lygumomis. Įteka į Pietų Kinijos jūrą, sudaro pelkėtą, virš 3000 km² teritoriją užimančią deltą.

Upė vandeninga ištisus metus. Ant jos nuo 2011 m. veikia viena didžiausių Azijoje Bakuno hidroelektrinė, o aukštupyje vykdoma Murum hidroelektrinės statyba.Malaysia, Rivers International; tikrinta: 2012-07-22 Radžangas laivuojamas, jūros laivai įplaukia iki Sibu.

Pagrindiniai miestai prie upės: Songas, Belaga, Kapitas, Kanovitas, Sibu.

 Šaltiniai 

Kategorija:Malaizijos upės